Διαδικτυακά καζίνο

Tα διαδικτυακά καζίνο που είναι επίσης γνωστά ως εικονικές χαρτοπαικτικές λέσχες ή χαρτοπαικτικές λέσχες Διαδικτύου, επιτρέπουν στους παίκτες να παίξουν και να στοιχηματίσουν σε παιχνίδια του καζίνο μέσω του Διαδικτύου. 
Στα online καζίνο προσφέρονται συνήθως πιθανότητες και ποσοστά απόσβεσης που είναι καλύτερα σε σχέση με αυτά που υπάρχουν στις χερσαίες χαρτοπαικτικές λέσχες, ενώ σε πολλά από αυτά, τα online, θα βρούμε υψηλότερα ποσοστά αποπληρωμής για παιχνίδια όπως ο κουλοχέρης ή τα φρουτάκια, όπου μερικά από αυτά προχωρούν στην δημοσίευση των στοιχείων αυτών στις ιστοσελίδες τους.

Τα καζίνο αυτά λειτουργούν με γεννήτρια τυχαίων αριθμών που είναι γνωστή ως R.N.G. (Random Number Genaration), το οποίο δεν είναι τίποτε άλλο από ένα πρόγραμμα που δίνει αυτόματα αριθμούς σε παιχνίδια των διαδικτυακών καζίνο, όπως το μπλακτζακ, η ρουλέτα, τα φρουτάκια και πολλά άλλα. Σε πολλές διαδικτυακές χαρτοπαικτικές λέσχες το λογισμικό τους, έρχεται από μεγάλες εταιρίες όπως είναι η Microgaming, η Net Entertainment, η PlayTech και η Cryprologic.

 Τύποι Διαδικτυακών Καζίνο 

Τα online καζίνο χωρίζονται σε δύο μεγάλες κατηγορίες, σε αυτά που τα παίζουμε απευθείας από τον φυλλομετρητή του υπολογιστή (Flash καζίνο) και σε αυτά που πρέπει να κατεβάσουμε το λογισμικό στον υπολογιστή μας (download καζίνο). Βέβαια πολλά από τα καζίνο του Διαδικτύου προσφέρουν και τις δύο επιλογές ενώ εσχάτως έχουν προσθέσει και τις πλατφόρμες των Live και του καζίνο από το κινητό τηλέφωνο.

 Παιχνίδια καζίνο απευθείας από τον φυλλομετρητή 

Είναι εκείνα τα παιχνίδια όπου μπορούμε να τα παίξουμε απευθείας από ένα φυλλομετρητή όπως είναι ο Google Chrome, o Mozilla Firefox και ο Internet Explorer. Τα παιχνίδια αυτά υποστηρίζουν την τεχνολογία flash, δηλαδή μπορούμε να τα παίξουνε έχοντας συμπληρωματικά προγράμματα όπως είναι Macromedia Flash, Macromedia Shockwave, ή και Java, με το τελευταίο να κατέχει και την μερίδα του λέοντος.

 Download παιχνίδια καζίνο 

Σε αυτά τα διαδικτυακά καζίνο ο παίχτης έχει το δικαίωμα και την ευχέρεια να κατεβάσει το λογισμικό δωρεάν και να παίξει τα παιχνίδια του χωρίς την χρήση φυλλομετρητή. Κύριο χαρακτηριστικό τους, που αποτελεί συνάμα και πλεονέκτημα, είναι ότι μπορούμε να παίξουμε τα παιχνίδια πιο γρήγορα, σε σχέση με αυτά των flash καζίνο, ενώ και η γκάμα τους είναι μεγαλύτερη. Βέβαια υπάρχει και η άλλη όψη του νομίσματος, όπου για να κατεβούν τα αρχεία στον υπολογιστή χρειάζεται χρόνος, ενώ σε ενδεχόμενα επιπλέον προγράμματα που μπορεί να χρειαστούν υπάρχει σοβαρός κίνδυνος μόλυνσης του υπολογιστή μας από ιούς.

 Live παιχνίδια καζίνο 

Αποτελούν ένα νέο είδος μορφής εικονικών αιθουσών για παιχνίδια, καθώς ο παίχτης έχει το δικαίωμα να παίξει σε ορισμένα από αυτά, όπως το μπλακτζακ, το μπακαρά και η ρουλέτα, σε κανονικό χρόνο και με πραγματικό ντίλερ από τον υπολογιστή του. Μπορείτε λοιπόν να επικοινωνήσετε με τον ντίλερ, να ανταλλάξετε γνώμες με άλλους παίχτες και γενικά να νιώσετε ότι βρίσκεστε σε ένα χερσαίο καζίνο.

Βέβαια για αυτού του είδους τα παιχνίδια απαιτείτε από τα καζίνο καλός εξοπλισμός, ενώ από τους παίχτες μια καλή web κάμερα και ένα μικρόφωνο για να μπορούν να επικοινωνούν. Αυτό όμως που πρέπει να επισημάνουμε είναι ότι επειδή τα κόστη για αυτού του είδους τα live παιχνίδια είναι μεγάλα, πολλά από τα καζίνο στο διαδίκτυο έχουν προχωρήσει σε πιο φθηνές λύσεις, όπως τα καζίνο μέσω τηλεόρασης. Σε αυτά υπάρχει ένα πρόγραμμα στην τηλεόραση και ο παίχτης μέσω του τηλεκοντρόλ του στοιχηματίζει στα παιχνίδια που θέλει.

 Παιχνίδια από το κινητό τηλέφωνο 

Μαζί με το live καζίνο, τα παιχνίδια από το κινητό τηλέφωνο αποτελούν τις τελευταίες προσθήκες στις πλατφόρμες όλων των καζίνο από το Internet. Τα παιχνίδια αυτά έχουν δημιουργηθεί μέσα από την πλατφόρμα HTML. Κινητά τηλέφωνα όπως είναι τα smartphone από την Apple, iPhone, iPad έχουν προχωρήσει ένα βήμα παραπέρα καθώς η τεχνολογία τους στηρίζετε στην πλατφόρμα HTML 5.

Τα παιχνίδια που θα βρούμε στις κινητές συσκευές δεν είναι τόσα πολλά όπως στις πλατφόρμες παιχνιδιών που κατεβάζουμε αλλά η τεχνολογία προχωρά σε πολύ γρήγορους ρυθμούς και αυτό που είναι σίγουρο είναι ότι σε λίγα χρόνια τα παιχνίδια από κινητά θα είναι περισσότερα.

 Παιχνίδια Καζίνο 

Τα πιο δημοφιλή παιχνίδια που βρίσκει κάποιος στις διαδικτυακές αίθουσες είναι:

 Ζάρια
 Κίνο
 Κουλοχέρης ή Φρουτάκια
 Μπακαρά
 Μπλακ τζακ
 Μπίνγκο
 Ρουλέτα

 Μπόνους 
Τα μπόνους μέσα στις αίθουσες διαδικτυακών παιχνιδιών αποτελούν για τους παίχτες ένα ισχυρό κίνητρο και για τις ίδιες τις αίθουσες ένα είδος μάρκετινγκ για να προσελκύσουν ακόμη περισσότερους παίχτες και ακόμη μεγαλύτερες καταθέσεις. 
Από την άλλη όμως οι παίκτες θα πρέπει να γνωρίζουν ότι τα χρήματα που κερδίζουν από τα μπόνους δεν μπορούν να τα λάβουν αμέσως καθώς υπάρχουν κάποιες προϋποθέσεις που θα πρέπει να λάβουν υπόψη τους.

 Μπόνους Εγγραφής 
Αποτελεί ουσιαστικά το πρώτο Μπόνους που θα δούμε όταν κάνουμε εγγραφή σε ένα καζίνο στο διαδίκτυο. Το μπόνους Εγγραφής ή Μπόνους Καλωσορίσματος, έχει να κάνει με την πρώτη κατάθεση του χρήστη, όπου ανάλογα με το μπόνους που υπάρχει τόσα χρήματα θα πάρει επί τις εκατό. Το συγκεκριμένο μπόνους το λαμβάνει μόνο μια φορά, και έχει σαν βασική προϋπόθεση να στοιχηματίσει το αρχικό του κεφάλαιο συγκεκριμένες φορές. Ο αριθμός αυτός είναι από 25 μέχρι και 40, ενώ το ποσοστό σε αυτό το μπόνους είναι από 25% μέχρι και 200%.

 Μπόνους χωρίς Κατάθεση 
Μαζί με το Μπόνους Εγγραφής, το συγκεκριμένο αποτελεί ίσως το πιο δημοφιλές μιας και μέσα από αυτό ο παίκτης κερδίζει χρήματα χωρίς ουσιαστικά να χρειάζεται να κάνει καμία κατάθεση. Και αυτό είναι ένα εργαλείο των διαδικτυακών καζίνο έτσι ώστε να φέρουν νέους παίχτες.

 Μπόνους Σύστασης φίλου 
Είναι ένα εξαιρετικό μπόνους που προσφέρεται σε όλους τους παλιούς παίχτες με σκοπό να φέρουν νέους. Το κέρδος τους είναι στους κάποιο χρηματικό ποσό από 10€-50€.

 Μπόνους VIP 
Το μπόνους VIP είναι για εκείνους τους παίχτες που έχουν μεγάλη οικονομική άνεση και μπορούν να κάνουν καταθέσεις πολύ μεγαλύτερες σε σχέση με άλλους. Το σχετικό μπόνους μπορεί να φτάσει μέχρι και 200% σε καταθέσεις που αφορούν από 200€ μέχρι και 1000€.

 Η νομοθεσία στην Ελλάδα 

Η νέα νομοθετική ρύθμιση 4002/2011 μιλά ξεκάθαρα για το πώς τα ελληνικά διαδικτυακά καζίνο μπορούν να είναι νόμιμα. Οι παράγραφοι αλλά και οι διατάξεις ξεκινάνε από την σελίδα 3293 και χωρίζεται σε 6 άρθρα.

 Άρθρο 1ο Οι Απαγορεύσεις 
Το άρθρο αυτό μιλά για τις απαγορεύσεις όλων των εμπλεκόμενων πλευρών σχετικά με την αδειοδότηση που δίδεται από το κράτος. 
 Απαγορεύεται το παιχνίδι σε μη αδειοδοτούμενα διαδικτυακά καζίνο 
 Απαγόρευση διαδικτυακής πρόσβασης από τους παρόχους Internet αν η ιστοσελίδα δεν έχει άδεια.  
 Απαγόρευση στις ελληνικές τράπεζες να συναλλάσσονται με online καζίνο που δεν έχουν άδεια.  
 Απαγορεύεται η διαδικτυακή διαδραστικότητα αν το καζίνο δεν έχει άδεια.

 Άρθρο 2ο Μη αδειοδοτούμενα διαδικτυακά καζίνο 
Στο παρόν άρθρο ξεχωρίζει η παράγραφος που αναφέρει πότε μια διαδικτυακή αίθουσα είναι παράνομη και πότε όχι. Ενώ δεν λογίζεται παράνομο καζίνο αυτό που έχει εξοπλισμό αλλά δεν τον χρησιμοποιεί.

 Άρθρο 3ο-4ο-5ο Μη αδειοδοτούμενη παροχή υπηρεσιών 
Τα τρία αυτά άρθρα μιλάνε για:
 Απαγόρευση των παιχτών που έρχονται από το εξωτερικό να παίζουν σε μη αδειοδοτούμενα διαδικτυακά καζίνο. 
 Πως μια εταιρία καταχωρείται στη μαύρη λίστα
 Το χρονικό περιθώριο πληρωμής των προστίμων, που είναι ένας μήνας

 Άρθρο 6ο Τα πρόστιμα 
 Πρόστιμο 1,000€ σε παίκτη που παίρνει μέρος σε παράνομη αίθουσα διαδικτυακών παιχνιδιών.
 Πρόστιμο 20,000€ την ημέρα στο καζίνο λειτουργεί παράνομα.
 Πρόστιμο 100,000€ αν το καζίνο στέλνει διαφημιστικό υλικό σε ανήλικους παίχτες.   
 Πρόστιμο από 10,000€ μέχρι 200,000€ αν αποστέλλονται ενημερωτικά μηνύματα μέσω Διαδικτύου σε παίκτες αν δεν έχει ληφθεί αδειοδότηση. 
 Πρόστιμο 20,000€ σε ιστοσελίδες που διαφημίζουν παράνομα internet casino
 Πρόστιμο 50,000€ την πρώτη εβδομάδα και διπλασιασμός από την δεύτερη, αν εταιρία παροχής Διαδικτύου προσφέρει τις υπηρεσίες του σε παράνομο καζίνο.

 Ποσοστό Επιστροφής στον Παίκτη  
Ο όρος αυτός χρησιμοποιείται στα τυχερά παιχνίδια και τα διαδικτυακά παιχνίδια για να δηλώσει το ποσοστό κέρδους που επιστρέφεται στον παίκτη, ανάλογα με την αρχική κατάθεση. Στην Αυστραλία και το Ηνωμένο Βασίλειο, οι πληροφορίες σχετικά με το κόστος του παιχνιδιού συχνά περιλαμβάνουν τις τιμές επιστροφής στον παίκτη (π.χ. μέσο ποσοστό πληρωμών ή ποσοστό εξοικονόμησης των χρημάτων που στοιχηματίζονται) με σκοπό την προστασία των παικτών.

Το RTP δεν αντικατοπτρίζει το συγκεκριμένο αποτέλεσμα ενός μεμονωμένου παιχνιδιού ή μιας σειράς περιστροφών. Αποτελεί μαθηματικά υπολογισμένο μέγεθος που ορίζει τη μακροπρόθεσμη κατανομή των κεφαλαίων μεταξύ του καζίνο και του παίκτη. Απλούστερα, εάν το RTP ενός παιχνιδιού είναι 97%, αυτό σημαίνει ότι από κάθε 100 μονάδες που τοποθετούνται, κατά μέσο όρο 97 επιστρέφουν ως κέρδη, ενώ οι υπόλοιπες 3 μένουν στο καζίνο ως κέρδος. 

Σε μακροπρόθεσμη βάση, οι παίκτες δεν κερδίζουν ποτέ στα τυχερά παιχνίδια. Σε ορισμένα παιχνίδια, ο παίκτης μπορεί να επηρεάσει το RTP. Αυτό ισχύει ιδιαίτερα για το μπλακτζάκ, όπου το RTP αυξάνεται με τη χρήση της σωστής στρατηγικής και μειώνεται σημαντικά με τη λανθασμένη. Το RTP είναι μια μακροπρόθεσμη στατιστική που δεν απαραιτήτως αντικατοπτρίζει τα βραχυπρόθεσμα αποτελέσματα. Δηλαδή, σε βραχυπρόθεσμη βάση, ο παίκτης μπορεί να κερδίσει ή να χάσει, αλλά όσο περισσότερο παίζει, τόσο πιο εμφανές γίνεται το πλεονέκτημα του καζίνο (και τόσο περισσότερα χρήματα θα χάσει).

Σύμφωνα με τα αποτελέσματα μελέτης που διεξήχθη από την Επιτροπή Τυχερών Παιχνιδιών του Ηνωμένου Βασιλείου το 2014, διαπιστώθηκε ότι μια σειρά χρηστών, που δεν ειδικεύονται στον κλάδο αυτό, δεν κατανοούν τον μηχανισμό επιστροφής στον παίκτη. Μεταξύ των παραγόντων κακής κατανόησης αναφέρονται η πολύπλοκη ορολογία, η χρήση μαθηματικών εννοιών και τύπων, καθώς και η πληροφορία στην αγγλική γλώσσα, γεγονός που δυσχεραίνει την κατανόηση των κανόνων για όσους δεν έχουν τα αγγλικά ως μητρική γλώσσα.

Ορισμένοι προγραμματιστές λογισμικού προτιμούν να δημοσιοποιούν το RTP των παιχνιδιών κουλοχέρηδων τους, ενώ άλλοι δεν το κάνουν. Παρά τις διάφορες θεωρίες για το RTP, σε βραχυπρόθεσμο επίπεδο είναι δυνατό να προκύψει σχεδόν οποιοδήποτε αποτέλεσμα.

 Παραπομπές 

 Εξωτερικοί σύνδεσμοι 
 European Gaming & Betting Association
 Η νέα Νομοθεσία στην Ελλάδα

Κατηγορία:Τυχερά παιχνίδια
Κατηγορία:Διαδικτυακά βιντεοπαιχνίδια